નવી દિલ્હી: ડોલર સામે રૂપિયો સતત ઘટી રહ્યો છે. ગુરુવારે પણ રૂપિયાની શરૂઆત ઘટાડા સાથે થઈ હતી. ડોલરની સરખામણીએ રૂપિયો 29 પૈસા ઘટીને 70.19ની સપાટીએ ખૂલ્યો હતો. ફોરેક્સ માર્કેટ ખૂલતાં જ ડોલર સામે રૂપિયો વધારે નબળો થઈને 70.32ની સપાટીએ પહોંચ્યો હતો. ડોલર સામે રૂપિયો પ્રથમ વખત આટલી નીચલી સપાટીએ જોવા મળ્યો છે. આ પહેલાં મંગળવારે રૂપિયાએ ઓલ ટાઈમ લો 70.10ની સપાટી બનાવી હતી. જોકે મંગળવારે ઓલટાઈમ લો સપાટીએ પહોંચ્યા પછી રૂપિયામાં થોડી રિકવરી જોવા મળી હતી. સોમવારે ડોલરની સરખામણીએ રૂપિયો 1.09 મંજબૂત થઈને 69.93ની સપાટીએ જોવા મળ્યો હતો.